અજબ-ગજબ ડેસ્ક : પૂર્વ રશિયામાં દરિયા કિનારે એક અજીબ પ્રાણી તણાઈને આવ્યું છે. વિશાળકાય માછલી જેવા મૃત અવસ્થામાં મળેલા આ પ્રાણીનો મુદ્દો સોશિયલ સાઈટ પર છવાયેલો છે. સમુદ્ર કિનારે મળેલા આ પ્રાણીના શરીર પર ઘણાં વાળ છે અને તેનું મોં પક્ષીની ચાંચ જેવું છે. સમુદ્રી જીવો પર રિસર્ચ કરનારા મરાઈન સાયન્ટિસ્ટ પણ તેને જોઈને ચોંકી ઊઠ્યાં છે. નવાઈની વાત એ છે કે તેનું કદ માણસના કદ કરતાં બમણું છે. આ વિચિત્ર પ્રાણીના ફોટોઝ આજકાલ સોશિયલ સાઈટ પર વાઈરલ થઈ ગયા છે અને લોકોએ એને ભરપૂર શેર કર્યા છે. આ વિશે સખાલિન રિસર્ચ ઇન્સ્ટિટ્યૂટ ઑફ ફિશરીઝના ડેપ્યૂટી હેડ અને મરાઈન સાયન્ટિસ્ટ નિકોલ કિમે કહેવું કે આ પ્રાણી કદાવર ડોલ્ફિન જેવું છે. જો કે ઘણાં જાણકારો આ વાતને માનવા તૈયાર નથી. નિકોલ પોતે પણ કહે છે કે ડોલ્ફિનના શરીર પર વાળ નથી હોતા. ખરેખર તો આ એક દુર્લભ પ્રાણીનું શવ છે. આવો રહસ્યમય જીવ અહીના દરિયામાં પણ ક્ચારેય જોવા નથી મળ્યો. તેમનું માનવું છે કે આ પ્રાણી ક્યાંકથી તણાઈને આ દરિયા કિનારે આવી ગયુ છે.